ત્યાર પછી ૧૯૯૮ની ચૂંટણીમાં અટલજીની એન.ડી.એ.ની સર્વપ્રથમ સરકાર નવી ચૂંટણી પછી બની. પરંતુ કોંગ્રેસ પાર્ટીએ તેના કટ્ટર વિરોધી તામિલનાડુના મુખ્યમંત્રી જે. જયલલિતાને ગળે લગાવી, ૧૯૯૯માં માત્ર એક મતથી અટલજીની સરકાર પાડી દીધી ! એટલું જ નહીં, આ એક મતની સરસાઈને જોરે, દેશના વડાપ્રધાનપદનો દાવો સોનિયાજીએ ઠોકી દીધો ! એ તો સારું થશે મુલાયમસિંહજીનું કે, જેમણે તરત જ "સોનિયાજીને ટેકો નથી એવું સમયસર જાહેર કરી દીધું. પરિણામે સોનિયાજીની વડાપ્રધાન બનવાની તમન્ના ‘ખાટી દ્રાક્ષ’ પુરવાર થઈ ! ૨૦૦૪માં કથિત ‘ત્યાગમૂર્તિ’ સોનિયાજીએ, ડૉ. મનમોહનસિંહને વડાપ્રધાન બનાવ્યા, તેની પાછળ તેમના વિદેશી-કુળના હોવા ઉપરાંત તેમના ભારતીય નાગરિકત્વ અને મતદાતા-સૂચિમાં નામાંકન વગેરેની શંકાસ્પદ ટેક્નિકલ ખામીઓની મજબૂરીઓ હતી, એવો જાણકારોનો મત છે.